Det tredje leddet er en Coulomb-vekselvirking mellom par av partikler. Den skjer instantant da den bruker ingen tid til å formidles fra den ene til den andre partikkelen. Ved første blikk kan dette virke i konflikt med den spesielle relativitetsteori, men kombinert med vekselvirkningen fra de transverse fotonene forsvinner dette problemet. Ved bruk av den kovariante fotonpropagatoren i Lorenz-gauge kombineres disse to bidragene automatisk og gir hele vekselvirkningen som skyldes utveksling av ett foton, mellom to partikler i bevegelse.